ddrg/super_eurlex huggingface dataset:
(2)

Üks direktiivi 2014/24/EL eesmärkidest on võimaldada hankijatel järgida selle direktiivi kohaldamisel ka kokkuleppes sätestatud kohustusi. Direktiivi 2014/24/EL artikli 6 lõike 1 kohaselt kontrollib komisjon iga kahe aasta tagant, kas kõnealuse direktiivi artikli 4 punktides a, b ja c riigihankelepingutele ja ideekonkurssidele kehtestatud piirmäärad vastavad lepingus sätestatud piirmääradele. Kuna direktiivi 2014/24/EL artikli 6 lõike 1 alusel arvutatud piirmäärade väärtus erineb kõnealuse direktiivi artikli 4 punktides a, b ja c sätestatud piirmäärade väärtusest, tuleb neid piirmäärasid muuta. Direktiivi 2014/24/EL artikli 6 lõike 2 kohaselt viiakse kõnealuse direktiivi artiklis 13 sätestatud piirmäärad vastavusse direktiivi artikli 4 punktides a, b ja c sätestatud piirmääraga.
(2)

Selleks et olla valmis võimaluseks, et Ühendkuningriik võib liidust välja astuda ilma lepinguta 30. märtsil 2019, võeti 25. märtsil 2019 vastu Euroopa Parlamendi ja nõukogu määrus (EL) 2019/501, (3) et tagada põhiline maanteeühendus liidu ja Ühendkuningriigi vahel, ning Euroopa Parlamendi ja nõukogu määrus (EL) 2019/502, (4) et tagada põhiline põhiline lennuühendus liidu ja Ühendkuningriigi vahel.
(11)

Läänemere lääneosa tursa varu kohta ilmneb teaduslikust nõuandest, et harrastuspüük mõjutab oluliselt kõnealuse varu üldist kalastussuremust. Võttes arvesse kõnealuse varu praegust olukorda ja lubatud kogupüügi vähendamist, on asjakohane vähendada ühe kaluri kohta kaasavõetava saagi päevast piirmäära. See ei piira tööndusliku kalapüügi suhtes kohaldatava suhtelise stabiilsuse põhimõtte kohaldamist. Lisaks nähtub teaduslikust nõuandest, et ICESi alarajoonis 24 esineb nii lääne- kui ka idaosa turska. Selleks et kaitsta idaosa tursa varusid ja tagada Läänemere idaosa tursa majandamise piirkonnaga võrdsed tingimused, on asjakohane piirata lubatud kogupüügi kasutamist ICESi alarajoonis 24 tursa kaaspüügile, välja arvatud siis, kui tegemist on tursa püüdmisega üksnes teadusuuringute eesmärgil ning järgides täielikult tingimusi, mis on sätestatud määruse (EL) 2019/1241 artiklis 25. Lisaks sellele tuleks teha erand väikesemahulisele rannapüügile, mis toimub seisevpüünistega lähtejoontest mõõdetuna kuni kuue meremiili kaugusel piirkondades, kus vee sügavus on alla 20 meetri, kuna nendes madalates rannikuvetes esineb peamiselt lääneosa turska. Seetõttu ning ICESi alarajoonidega 25 ja 26 võrdsete tingimuste tagamiseks tuleks keelata tursa harrastuspüük ICESi alarajoonis 24 kaugemal kui kuus meremiili, mõõdetuna lähtejoontest. Võttes arvesse kalavarude nõrka seisundit ja teaduslikke nõuandeid, millest nähtub, et eelkõige kudemiskohtade sulgemine võib kalavarudele tuua täiendavat kasu, mida ei ole võimalik saavutada üksnes lubatud kogupüügiga (näiteks suurenenud juurdekasv tänu häirimatule kudemisele), on asjakohane kehtestada tööndusliku kalapüügi puhul uuesti talvine kudemiskohtade sulgemine.
(6)

Seoses aastamaksuga on määruse (EÜ) nr 1238/95 artikli 9 lõikes 4 sätestatud, et amet ei tagasta ühenduse sordikaitse jõushoidmiseks tehtud makseid. Kogemused on näidanud, et läbipaistvuse suurendamiseks võib näha ette hüvitise juhul, kui amet on saanud loobumistaotluse maksetähtpäeva ja õiguse andmise kuupäeva vahel.
(1)

Komisjoni rakendusmääruses (EL) 2017/39 (2) on muu hulgas sätestatud eeskirjad, milles käsitletakse taotlemata liidu toetuse ümberjaotamist selliste koolikavas osalevate liikmesriikide vahel, kes on teatanud oma soovist kasutada soovituslikust eraldisest rohkem vahendeid. Soovitusliku eraldise summa, mille võib ümber jaotada mõnele teisele liikmesriigile, peab põhinema sellel, millisel määral asjaomane liikmesriik liidu toetuse lõplikku eraldist eelmisel õppeaastal kasutas. Koolikava raames saadud kogemusi silmas pidades tuleks täiendavalt selgitada eeskirju, mille alusel arvutatakse ümberjaotatavad soovituslike eraldiste summad. Selleks et tagada kõige ajakohasem alus liidu toetuse ümberjaotamiseks, tuleks arvutamisel arvesse võtta liikmesriikide kuludeklaratsioone seoses kuludega, mis on kantud kuni 31. detsembrini.
(15)

Aine metüül-fenüleendiamiin, mille INCI nimetus on diaminotolueen, on lisatud määruse (EL) 2019/831 alusel määruse (EÜ) nr 1223/2009 II lisas esitatud keelatud ainete loetellu. Siiski ei vasta see kanne konkreetsele ainele, vaid ainerühmale, kuhu kuuluvatest ainetest on määruse (EÜ) nr 1272/2008 alusel CMR-aineteks klassifitseeritud ainult 4-metüül-m-fenüleendiamiin ja 2-metüül-m-fenüleendiamiin, nende ainete segu ja reaktsioonimass. Nimetatud CMR-ainetest on 4-metüül-m-fenüleendiamiin, 2-metüül-m-fenüleendiamiin ja nende ainete segu on juba loetletud määruse (EÜ) nr 1223/2009 II lisa kannetes 364, 413 ja 1144, samas kui 4-metüül-m-fenüleendiamiini ja 2-metüül-m-fenüleendiamiini reaktsioonimass ei ole veel kosmeetikatoodetes kasutamiseks keelatud. Seepärast tuleks määruse (EÜ) nr 1223/2009 II lisa kannet 1507 parandada nii, et see hõlmaks ainult seda ainet. Kuna CMR-ained 4-metüül-m-fenüleendiamiin ja 2-metüül-m-fenüleendiamiin ning nende ainete segu ja reaktsioonimass kuuluvad ka suuremasse määruse (EÜ) nr 1223/2009 III lisa kandes 9 loetletud piiratud kasutusega ainete rühma, oleks tulnud II lisa vastavad kanded, kaasa arvatud muudetud kanne 1507, kandest 9 välja jätta. Seepärast tuleks määruse (EÜ) nr 1223/2009 III lisa kannet 9 vastavalt muuta.
(1)

Euroopa Kindlustus- ja Tööandjapensionide Järelevalve („EIOPA“) on kohustatud korrapäraselt läbi vaatama kindlustus- ja edasikindlustusvahendajate ametialase vastutuskindlustuse ja finantssuutlikkuse baassummad, et võtta arvesse Eurostati avaldatava Euroopa tarbijahinnaindeksi muutusi. Ajavahemikul 1. jaanuarist 2013 kuni 31. detsembrini 2017 on liidu jaoks Eurostati koostatav Euroopa tarbijahinnaindeks tõusnud 4,03 %. Seetõttu tuleks eespool nimetatud baassummasid selle protsendimäära võrra kohandada.
(10)

16. juulil 2019 tegi kõrge esindaja liidu nimel avalduse, milles tõdes, et Ühinenud Rahvaste Organisatsiooni inimõiguste ülemvoliniku aruandes kinnitati selgelt ja üksikasjalikult inimõiguste rikkumise ulatust ja tõsidust, õigusriigi nõrgenemist ning demokraatlike institutsioonide laialisaatmist Venezuelas. Samuti märkis liit, et on valmis alustama sihipäraste meetmete võtmist nende julgeolekujõudude liikmete suhtes, kes on seotud piinamiste ja inimõiguste muu raske rikkumisega.
Tehniline teenistus teeb kontrollid, et tõendada tüübikinnitusasutusele, et tööasendis ega sissetõmmatud või kokkuvolditud asendis aerodünaamilised seadmed ja varustus ei takista oluliselt reisijatesalongi, väljalaskesüsteemi ega jõuseadme jahutust ega ventilatsiooni. Nii tööasendis kui ka sissetõmmatud või kokkuvolditud asendis seadmed ja varustus peavad täielikult vastama kõikidele muudele kohaldatavatele sõiduki süsteemidega seotud nõuetele.

Erandina tagumise allasõidutõkkega seotud kohaldatavatest nõuetest tohib tagumise allasõidutõkke tagaosa ja aerodünaamiliste seadmete ning varustusega sõiduki kõige tagumise punkti vahelist horisontaalkaugust mõõta seadmeid ja varustust arvesse võtmata tingimusel, et nende pikkus on suurem kui 200 mm, need on tööasendis ja et maapinnast ≤ 2,0 m kõrgusel paiknevate koormamata olekus mõõdetud elementide põhisektsioonid on valmistatud materjalist, mille Shore’i kõvadus A on < 60. Kõvaduse määramisel ei võeta arvesse elementide põhisektsioonide tugiraami või aluspinda, mis koosneb kitsastest ribidest, torudest või metalltraatidest. Kuid selleks, et vältida kokkupõrke korral muudesse sõidukitesse tungimise ja vigastuste ohtu, ei tohi ei sissetõmmatud või kokkuvolditud asendis ega tööasendis seadmes ja varustuses sisalduvate ribide, torude ja metalltraatide mis tahes otsad olla suunatud tahapoole.

Alternatiivse võimalusena eelmises lõigus nimetatud erandile tohib tagumise allasõidutõkke tagaosa ja aerodünaamiliste seadmete ja varustusega sõiduki kõige tagumise punkti vahelist horisontaalkaugust mõõta aerodünaamilisi seadmeid ja varustust arvesse võtmata tingimusel, et nende pikkus on suurem kui 200 mm, need on tööasendis ja et nimetatud seadmed ja varustus vastavad 4. liites kehtestatud katsetamise sätetele.

Tagumise allasõidutõkke tagaosa ja sõiduki kõige tagumise punkti vahelist horisontaalkaugust mõõdetakse siiski nii, et aerodünaamilised seadmed ja varustus on sissetõmmatud või kokkuvolditud asendis, või võttes arvesse 4. liite punkti 1.6.1 kohast tingitud projitseeritud pikkust, kui see ületab pikkust sissetõmmatud või kokkuvolditud asendis.“;
1.

Nõukogu, komisjon ning liidu välisasjade ja julgeolekupoliitika kõrge esindaja („kõrge esindaja“) võivad töödelda isikuandmeid, et täita käesolevast määrusest tulenevaid ülesandeid. Need ülesanded hõlmavad järgmist: a) nõukogu puhul IV ja V lisa muudatuste ettevalmistamine ja tegemine; b) kõrge esindaja puhul IV ja V lisa muudatuste ettevalmistamine; c) komisjoni puhul: i) IV ja V lisasse kantud andmete lisamine selliste isikute, rühmituste ja üksuste elektroonilisse konsolideeritud loetellu, kelle suhtes on kehtestatud liidu piiravad finantsmeetmed, ning interaktiivsele sanktsioonide kaardile, mis on mõlemad üldsusele kättesaadavad; ii) käesoleva määruse kohaste meetmete mõju käsitleva teabe, näiteks külmutatud rahaliste vahendite väärtust ja pädevate asutuste antud lubasid käsitleva teabe töötlemine.
LISA

Määruse (EÜ) nr 881/2002 I lisas pealkirja „Füüsilised isikud“ all kustutatakse järgmine kanne:

„Mourad Ben Ali Ben Al-Basheer Al-Trabelsi (teiste nimedega a) Aboue Chiba Brahim, b) Arouri Taoufik, c) Ben Salah Adnan, d) Sassi Adel, e) Salam Kamel, f) Salah Adnan, g) Arouri Faisel, h) Bentaib Amour, i) Adnan Salah, j) Hasnaoui Mellit, k) Arouri Taoufik ben Taieb, l) Abouechiba Brahim, m) Farid Arouri, n) Ben Magid, o) Maci Ssassi, p) Salah ben Anan, q) Hasnaui Mellit). Aadress: Libya Street, nr 9, Manzil Tmim, Nabeul, Tuneesia. Sünniaeg: a) 20.5.1969, b) 2.9.1966, c) 2.9.1964, d) 2.4.1966, e) 2.2.1963, f) 4.2.1965, g) 2.3.1965, h) 9.2.1965, i) 1.4.1966, j) 1972, k) 9.2.1964, l) 2.6.1964, m) 2.6.1966, n) 2.6.1972. Sünnikoht: a) Manzil Tmim, Tuneesia; b) Liibüa; c) Tuneesia; d) Alžeeria; e) Maroko; f) Liibanon. Kodakondsus: Tuneesia. Passi nr: a) G827238 (1.6.1996 välja antud Tuneesia pass, mis aegus 31.5.2001), b) 05093588 (riiklik isikukood). Muu teave: ema nimi on Mabrukah al-Yazidi. Artikli 7d lõike 2 punktis i osutatud kuupäev: 12.11.2003.“
(4)

Jaapan on ka taotlenud luba importida liitu ja vedada läbi liidu kodulindude liha ning on esitanud asjakohase teabe. Komisjon on teinud Jaapanis auditi, et hinnata liitu eksportimiseks mõeldud kodulindude liha suhtes kohaldatavaid loomatervishoiu kontrolle. H5N6-alatüübi põhjustatud lindude kõrge patogeensusega gripi puhangu tõttu 2018. aasta jaanuaris ei saanud kõnealune riik siiski täita määruse (EÜ) nr 798/2008 artiklis 9 sätestatud tingimusi kõnealusest taudist vabana käsitamise kohta, mistõttu eespool nimetatud kauba jaoks talle luba ei antud.
(3)

Andmed eruukhappe sisalduse kohta taimeõlides ja -rasvades näitavad, et enamiku taimeõlide ja -rasvade puhul on võimalik saavutada eruukhappe väiksem sisaldus head tava rakendades, näiteks kasutades selliseid sorte, milles eruukhappe sisaldus on väike. Seetõttu on asjakohane alandada taimeõlide puhul (v.a põldtudraõli, sinepiseemneõli ja kurgirohuõli puhul) piirnormi tasemele, mis on sätestatud Codex Alimentarius’ega väikese eruukhappesisaldusega rapsiseemneõli suhtes (4).
(4)

Euroopa Komisjoni Teadusuuringute Ühiskeskus on koostöös asjaomaste isikutega analüüsinud teatavaid andmeid seoses fluori esinemisega lubjarikastes merevetikates. Selle analüüsi tulemusena on selgunud, et fluori taustsisaldus lubjarikastes merevetikates on mõnel juhul suurem kui lubjarikaste merevetikate puhul sätestatud fluorisisalduse piirnorm. Seepärast on asjakohane suurendada lubjarikaste merevetikate puhul fluorisisalduse piirnormi väärtuselt 1000 mg/kg väärtuseni 1250 mg/kg. Kõnealuse piirnormi suurendamine ei avalda kahjulikku mõju loomade ega inimeste tervisele, sest täiendsööda ja täissööda puhul jääb fluorisisalduse suhtes kehtestatud piirnorm samaks.
(1)

Määruse (EL) nr 1286/2014 artikli 32 lõike 1 kohaselt on Euroopa Parlamendi ja nõukogu direktiivi 2009/65/EÜ (2) artikli 2 lõike 1 punktis b määratletud fondivalitsejad, kõnealuse direktiivi artiklis 27 osutatud äriühinguna asutatud fondid ning kõnealuse direktiivi artikli 1 lõikes 2 osutatud eurofondide osakute osas nõustajad ja nende müüjad kõnealuse määruse kohaste kohustuste täitmisest vabastatud kuni 31. detsembrini 2019. Kui liikmesriik kohaldab jaeinvestoritele pakutavate muude fondide kui eurofondid suhtes põhiteabedokumendi vormi ja sisu käsitlevaid eeskirju, nagu on sätestatud direktiivi 2009/65/EÜ artiklites 78–81, kehtib määruse (EL) nr 1286/2014 artikli 32 lõikes 1 sätestatud vabastus fondivalitsejate ja äriühinguna asutatud fondide ning selliste fondide osakute osas jaeinvestoreid nõustavate või neid jaeinvestoritele müüvate isikute kohta. Selleks et näha kõnealuste fondide puhul ette ühtne üleminekuperioodi õiguskord, lubatakse komisjoni delegeeritud määruse (EL) 2017/653 (3) artikli 18 kolmanda lõiguga kombineeritud jae- ja kindlustuspõhiste investeerimistoodete koostajatel (edaspidi „PRIIPide koostajad“) jätkata selliste dokumentide kasutamist, mis on koostatud kõnealuste artiklite kohaselt, kuni 31. detsembrini 2019, kui vähemalt üks alusinvesteeringuvõimalustest on eurofond või muu fond kui eurofond.
(7)

Emitendi aktsiate mõningat likviidsust on võimalik saavutada likviidsusmehhanismidega, nagu turutegemise kord või likviidsusleping. Turutegemise kord hõlmab kokkulepet turu korraldaja ja sellise kolmanda isiku vahel, kes kohustub pakkuma teatavatele aktsiatele likviidsust ja kellele tehakse vastutasuks kauplemistasudest hinnaalandust. Likviidsusleping hõlmab kokkulepet emitendi ja sellise kolmanda isiku vahel, kes kohustub pakkuma emitendi nimel likviidsust emitendi aktsiatele. Selleks, et täiel määral säilitada turu usaldusväärsus, peaks likviidsuslepinguid olema võimalik kasutada kõigil nende finantsinstrumentide emitentidel, mis on võetud kauplemisele VKEde kasvuturul, kõikjal liidus, kui täidetud on teatavad tingimused. Kõik pädevad asutused ei ole kehtestanud määruse (EL) nr 596/2014 kohaselt turu tunnustatud tavasid seoses likviidsuslepingutega, mis tähendab, et praegu ei ole kõigil nende finantsinstrumentide emitentidel, mis on võetud kauplemisele VKEde kasvuturul, kõikjal liidus juurdepääsu likviidsuskavadele. Selline likviidsuskavade puudumine võib olla takistuseks VKEde kasvuturgude tulemuslikule arendamisele. Seega tuleb luua liidu raamistik, mis annab nende finantsinstrumentide emitentidele, mis on võetud kauplemisele VKEde kasvuturul, võimaluse sõlmida likviidsuslepinguid likviidsuse tagajaga, kui riiklikul tasandil kehtestatud turu tunnustatud tava puudub. Sellise liidu raamistiku alusel loetakse, et likviidsuse tagajaga likviidsuslepingu sõlminud isik ei ole turuga manipuleerinud. Siiski on oluline, et välja pakutud liidu raamistik likviidsuslepingute kohta VKEde kasvuturul ei asenda liikmesriikide kehtivaid või tulevasi tunnustatud turutavasid, vaid pigem täiendavad neid. Samuti on oluline, et pädevad asutused säilitaksid võimaluse kehtestada likviidsuslepingute puhul tunnustatud turutavasid, et kohandada lepingute tingimusi kohalikele eripäradele või laiendada lepinguid mittelikviidsetele väärtpaberitele, mis ei kuulu kauplemiskohal kauplemisele võetud aktsiate hulka.
Dongfeng Automobile Chassis System Co., Ltd (nimetatud ka kui Dongfeng Automotive Wheel Co., Ltd)

C511
(53)

Kontrollkäigu ajal tõendas ANAC Gabon, et ta on viimastel aastatel teinud märkimisväärseid edusamme, nimelt on ta võimeline kohaldama usaldusväärset õigusraamistikku ja tagama selle täitmise. Näib, et riiklikke eeskirju ajakohastatakse korrapäraselt, kui ICAO standarditesse ja soovituslikesse tavadesse tehakse uusi muudatusi. ANAC Gabon esitas tõendid selle kohta, et ta on kehtestanud kindla menetluse personali värbamiseks ja koolitamiseks. Töötajad on hästi kvalifitseeritud ja motiveeritud, kuigi kogemuste omandamine on endiselt keeruline. ANAC Gabon peaks oma toiminguteks vajalike pädevuste jaoks kehtestama tõhusa halduskorra. ANAC Gabon on esitanud tõendid selle kohta, et lennuettevõtjate sertimine toimub kooskõlas IACO kehtestatud protsessiga ning et kõik tegevused dokumenteeritakse. Samuti näitavad tõendid, et ANAC Gabonil on suutlikkus teostada järelevalvet Gaboni lennundustegevuse üle ja kõrvaldada tuvastatud ohutuspuudujäägid.
1)

punktis S.25.01 „Solventsuskapitalinõue – standardvalemit kasutavate kindlustus- ja edasikindlustusandjate puhul“ lisatakse tabelisse järgmised read: „Maksumäära käsitlev lähenemisviis R0590/C0109 Keskmisel maksumääral põhinev lähenemisviis Valige üks järgmisest loetelust: 1– jah 2 – ei 3 –ei ole asjakohane, sest edasilükkunud maksude kahjumi katmise võimet ei kasutata (ridu R0640–R0690 sel juhul ei täideta) Vt EIOPA suunised tehniliste eraldiste ja edasilükkunud maksude kahjumikatmisvõime kohta (EIOPA-BoS-14/177) (*1). Edasilükkunud maksude kahjumi katmise võimet arvestava kohanduse arvutamine R0640/C0130 Edasilükkunud maksude kahjumi katmise võime Edasilükkunud maksude kahjumi katmise võime, nagu on määratletud delegeeritud määruse (EL) 2015/35 artiklis 207. Selles lahtris kajastatav kahjumi katmise võime peaks olema sama mis vormi S.25.01 lahtrisse R0150/C0100 sisestatud väärtus. R0650/C0130 Edasilükkunud maksude kahjumi katmise võime, mis tuleneb edasilükkunud tulumaksu kohustiste tühistamisest Edasilükkunud maksude kahjumi katmise võime, mis on arvutatud delegeeritud määruse (EL) 2015/35 artikli 207 kohaselt ja mis tuleneb edasilükkunud tulumaksu kohustiste tühistamisest. R0660/C0130 Edasilükkunud maksude kahjumi katmise võime, mis tuleneb tõenäolisest tulevasest maksustatavast majanduslikust kasumist Edasilükkunud maksude kahjumi katmise võime, mis on arvutatud delegeeritud määruse (EL) 2015/35 artikli 207 kohaselt ja mis tuleneb tõenäolisest tulevasest maksustatavast majanduslikust kasumist. R0670/C0130 Edasilükkunud maksude kahjumi katmise võime, mis tuleneb tagasikandmisest, jooksev aasta Edasilükkunud maksude kahjumi katmise võime, mis on arvutatud delegeeritud määruse (EL) 2015/35 artikli 207 kohaselt ja mis tuleneb möödunud aastate kasumist. Järgmisele aastale jaotatud kahjumi summa. R0680/C0130 Edasilükkunud maksude kahjumi katmise võime, mis tuleneb tagasikandmisest, eelolevad aastad Edasilükkunud maksude kahjumi katmise võime, mis on arvutatud delegeeritud määruse (EL) 2015/35 artikli 207 kohaselt ja mis tuleneb möödunud aastate kasumist. Järgmisele aastale järgnevatele aastatele jaotatud kahjumi summa. R0690/C0130 Maksimaalne edasilükkunud maksude kahjumi katmise võime Edasilükkunud maksude kahjumi katmise võime maksimumsumma, mis võib olla kättesaadav, enne selle hindamist, kas edasilükkunud tulumaksu vara netosumma suurenemist saab kasutada kohandamise eesmärgil, nagu on nähtud ette delegeeritud määruse (EL) 2015/35 artikli 207 lõikega 2.
(24)

Selleks et suurendada läbipaistvust ja tagada ühtlustamise asjakohane tase, tuleks komisjonile anda õigus võtta kooskõlas ELi toimimise lepingu artikliga 290 vastu delegeeritud õigusakte, et täpsustada, milline miinimumsisu on avalikustamiskohustustel, mis peaksid kehtima ELi kliimaülemineku võrdlusaluste ja Pariisi kokkulepet järgivate ELi võrdlusaluste haldurite suhtes, ning et määrata kindlaks ELi kliimaülemineku võrdlusaluste ja Pariisi kokkulepet järgivate ELi võrdlusaluste metoodika ühtlustamise miinimumnõuded, sealhulgas alusvaraga seonduva CO2 heite arvutamise meetod, võttes arvesse toote ja organisatsiooni keskkonnajalajälje leidmise meetodit, nagu on määratletud komisjoni soovituse 2013/179/EL (6) punkti 2 alapunktides a ja b, ning kestliku rahastamise tehnilise eksperdirühma tööd. On eriti oluline, et komisjon viiks oma ettevalmistava töö käigus iga sellise delegeeritud õigusakti osas läbi asjakohaseid avatud ja avalikke konsultatsioone, sealhulgas ekspertide tasandil, ja et kõnealused konsultatsioonid viidaks läbi kooskõlas 13. aprilli 2016. aasta institutsioonidevahelises parema õigusloome kokkuleppes (7) sätestatud põhimõtetega. Eelkõige selleks, et tagada delegeeritud õigusaktide ettevalmistamises võrdne osalemine, saavad Euroopa Parlament ja nõukogu kõik dokumendid liikmesriikide ekspertidega samal ajal ning nende ekspertidel on pidev juurdepääs komisjoni eksperdirühmade koosolekutele, kus arutatakse delegeeritud õigusaktide ettevalmistamist, ning neile esitatakse komisjoni kestliku rahastamise tehnilise eksperdirühma kõikide koosolekute protokollid.
f)

Märkused suutlikkusnäitajate kohta Horwitzi võrrand (*1) (sisalduste vahemiku 1,2 × 10–7 ≤ C ≤ 0,138 jaoks) ja modifitseeritud Horwitzi võrrand (*2) (sisalduste vahemiku C < 1,2 × 10–7 jaoks) on üldised täpsuse arvutamise võrrandid, mis ei sõltu enamiku analüüsimeetodite puhul analüüdist ja maatriksist, vaid üksnes sisaldusest. Modifitseeritud Horwitzi võrrand sisalduste vahemiku C < 1,2 × 10–7 jaoks: RSDR = 22 % kus: — RSDR on suhteline standardhälve, mis arvutatakse korratavuse tingimustes saadud tulemuste põhjal. — C on sisaldus massisuhtena (st 1 = 100 g/100 g, 0,001 = 1 000 mg/kg). Modifitseeritud Horwitzi võrrandit kasutatakse sisalduste vahemikus C < 1,2 × 10–7. Horwitzi võrrand sisalduste vahemiku 1,2 × 10–7 ≤ C ≤ 0,138 jaoks: RSDR = 2C(-0,15) kus: — RSDR on suhteline standardhälve, mis arvutatakse korratavuse tingimustes saadud tulemuste põhjal. — C on sisaldus massisuhtena (st 1 = 100 g/100 g, 0,001 = 1 000 mg/kg). Horwitzi valemit kasutatakse sisalduste vahemikus 1,2 × 10–7 ≤ C ≤ 0,138.
(6)

Arvestades määruse (EÜ) nr 1107/2009 artikli 17 esimese lõigu eesmärki nende juhtumite puhul, kui komisjon võtab vastu määruse, milles sätestatakse, et käesoleva määruse lisas viidatud toimeaine heakskiitu ei pikendata, kuna heakskiitmise tingimused ei ole täidetud, määrab komisjon kehtivusaja lõpu samale kuupäevale, mis kehtis enne käesoleva määruse kohaldamist, või kuupäevale, mil jõustub määrus, milles sätestatakse, et toimeaine heakskiitu ei pikendata, olenevalt sellest, kumb kuupäev on hilisem. Juhtumite puhul, kus komisjon võtab vastu määruse, millega nähakse ette käesoleva määruse lisas osutatud toimeaine heakskiidu pikendamine, püüab komisjon kehtestada konkreetsetest asjaoludest lähtuvalt varaseima võimaliku kohaldamiskuupäeva.
20.

Juhul, kui üksus kaldub kõrvale mõne IFRSi nõudest vastavalt paragrahvile 19, avalikustab üksus: a) juhtkonna järelduse, et finantsaruanded kajastavad õiglaselt üksuse finantsseisundit, -tulemusi ja rahavoogusid; b) et üksus on järginud kehtivaid IFRSe, kui arvata välja, et ta on õiglase esituse saamiseks teatud konkreetsest nõudest kõrvale kaldunud; c) selle IFRSi pealkirja, millest üksus on kõrvale kaldunud, kõrvalekalde olemuse, sealhulgas selle IFRSiga nõutava käsitluse, põhjuse, miks see käsitlus oleks antud tingimustes selliselt eksitav, et selle tulemuseks oleks vastuollu sattumine Kontseptuaalses raamistikus määratletud finantsaruannete eesmärgiga, ja valitud käsitluse; ning d) iga esitatud perioodi kohta kõrvalekalde finantsmõju igale finantsaruande kirjele, mis oleks esitatud selle nõude järgmisel. ...
(2)

Pärast komisjoni rakendusmäärusega (EL) 2018/634 (3) rakendusmääruse (EL) 2016/1799 III lisas tehtud viimaseid muudatusi on rakendusmääruse (EL) 2016/1799 III lisa mõningates vastavustabelites krediidikvaliteedi hinnangute aluseks olevad kvantitatiivsed ja kvalitatiivsed tegurid muutunud. Lisaks sellele on mõned krediidikvaliteeti hindavad asutused laiendanud oma krediidihinnanguid uutele turusegmentidele, mille tulemuseks on uued reitinguskaalad ja uued krediidireitingute liigid. Seetõttu on vaja ajakohastada asjaomaste krediidikvaliteeti hindavate asutuste vastavustabeleid.